Source: https://mediasud.ro/lucian-radulescu-a-bagat-csm-ploiesti-in-datorii/
Timestamp: 2019-11-20 16:27:37+00:00

Document:
Lucian Rădulescu a băgat CSM Ploiești în datorii - Media Sud
Acasa Eveniment Lucian Rădulescu a băgat CSM Ploiești în datorii
Astăzi, la Judecătoria Ploiești, un nou termen în dosarul care are ca obiect validare poprire, dosar în care ADMINISTRAŢIA JUDEŢEANĂ A FINANŢELOR PUBLICE PRAHOVA este creditor, RĂDULESCU LUCIAN – debiror, iar CLUBUL SPORTIV MUNICIPAL PLOIEŞTI a ajuns să fie în situația de terț poprit.
Lucian Rădulescu a fost consilier al deputatului PSD de Prahova, Laura Moagher, și după scandalul când a fost surprins în timp ce amenința și înjura un agent de poliție a fost demis din funcție, unde încasa de la Parlament un salariu de 1.495 lei pe lună.
În prezent, Lucian Rădulescu este director adjunct al CSM Ploiești și administrator al bazelor sportive din subordinea clubului, respectiv stadionul ”Ilie Oană”, Sala Sporturilor Olimpia și Hipodromul din Ploiești. Se spune că ar fi protejatul viceprimarului Cristian Mihai Ganea, cel care are și Clubul în subordine.
Rădulescu a fost acuzat de uz fals, în urmă cu câteva luni, de către omul de afaceri Lucian Gheorghe. Antreprenorul i-ar fi împrumutat pe Rădulescu mai multe sume de bani, în valoare totală de 350 000 de euro. Ulterior, pe numele lui Gheorghe a fost depusă o plângere penală pentru șantaj și camătă, în ciuda faptului că el susține că banii nu au fost împrumutați cu dobândă.
În replică, Rădulescu spune că este vorba de un contract de împrumut asumat între două părți și că o parte din bani i-a dat înapoi, prin bancă.
Conform sentinţei publicate pe portalul instanţelor de judecată, CSM Ploieşti, ca terţ poprit, e obligat să achite acum aproape 1,6 milioane de lei către omul de afaceri care l-a împrumutat în trecut pe Lucian Rădulescu şi cheltuieli de judecată, în valoare de 520 de lei.
„Admite cererea de validare a popririi formulată de creditorul Gheorghe Lucian, în contradictoriu cu terţul poprit Clubul Sportiv Municipal Ploieşti şi debitorul Rădulescu Lucian. Validează poprirea înfiinţată prin adresa de poprire din data de 20.08.2018 emisă de SCPEJ Trifina, Tanase şi Galea în dosarul de executare nr. 4649/2016 asupra sumelor datorate de terţul poprit Clubul Sportiv Municipal Ploieşti debitorului Rădulescu Lucian. Obligă terţul poprit la plata către creditor a sumelor pe care le datorează debitorului în limita sumei de 1.599.418,92 lei. Obligă terţul poprit la plata cheltuielilor de judecată în cuantum de 520 lei reprezentând 20 lei taxă judiciară de timbru şi 500 lei onorariu avocat. Cu drept de apel în termen de 5 zile de la comunicare, cererea de apel urmând a fi depusă la Judecătoria Ploieşti”, se arată în sentinţa publicată pe portalul instanţelor.
Sentința Judecătoriei Ploieşti face trimitere la un dosar de executare din 2016, pe baza căruia un cabinet specializat a transmis în august 2018 o cerere de poprire către angajator. Mai exact, CSM a fost solicitat să oprească lună de lună o parte din salariul lui Rădulescu şi să o vireze către creditor, o persoană fizică, în numele lui Lucian Gheorghe.
Conducerea CSM a refuzat să pună în aplicare solicitarea, motiv pentru care acum este obligată de instanță să plătească suma de 1 599 418 lei debitorului. Banii reprezintă peste 10% din bugetul anual al acestei structuri a administraţiei locale.
TagsanpcClubul Sportiv Municipal Ploieşticristian mihai ganeacsm ploiestifrontGSP LIVEjudecatoria ploiestiLucian GheorgheOTP Bankpolitia prahovaRădulescu Lucian
Articolul anterior Portocală și Onea au intrat în prelungiri cu controlul judiciar
Articolul urmator Programul optimilor de finală ale Cupei României

References: CSM 
 CSM 
 CSM 
 CSM 
 CSM 
 CSM